Trichognathus

Trichognathus  er en slekt av løpebiller.

Utseende 
En middelsstor (ca. 12 millimeter), avlang og litt flat, mørk løpebille. Hode og pronotum er gulbrune til mørkbrune, dekkvingene mørkt grønnlige med spiss og sidekanter gulaktige, beina brunlige. Hodet er forholdsvis stort, bredere enn langt, med rundede bakhjørner og rundede, litt utstående fasettøyne. Kjevene er ikke spesielt forstørrede. Antennene er tynne, rundt halvparten så lange som kroppen, det innerste leddet sterkt forstørret, klubbeformet med lange hår. Det er en markert "hals" mellom hode og pronotum, dette er trapesformet med rette kanter, omtrent så langt som bredt. Dekkvingene er rundede med fine punktstriper, nokså tvert avskåret bak. Beina er tynne og middels lange.

Levevis 
Arten lever på sandete elvebredder.

Utbredelse 
Arten er utbredt på østsiden av Andesfjellene fra Venezuela i nord til Argentina i sør.

Systematisk inndeling 

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilien Dryptinae  Bonelli, 1810 
 delgruppe Galeritina LeConte, 1853
 slekt Trichognathus Latreille, 1825
 Trichognathus marginipennis Latreille, 1829 (synonym Trichognathus cinctus Chaudoir, 1848)

Eksterne lenker 
 

Dryptinae
Biller formelt beskrevet i 1825
Dyr formelt beskrevet av Pierre André Latreille